cyanic-selkie/wikianc huggingface dataset:
Betlehem
Islamsk tid og krossfararane
Vilhelm IV, greve av Nevers hadde lova dei kristne biskopane i Betlehem at om Betlehem fall til muslimane, så skulle han ta i mot dei i den vesle byen Clamecy i dagens Burgund i Frankrike. Slik vart det til at biskopen i Betlehem busette seg i hospital i Panthenor i Clamecy, i 1223. Clamecy vart verande 'in partibus infidelium' sete for bispedømet Betlehem i nesten 600 år, fram til den franske revolusjonen i 1789.
Betlehem — i tillegg til Jerusalem, Nasaret og Sidon — vart ei kort stund avstått til krossfararane og kongedømet Jerusalem via ein avtale mellom den tysk-romerske keisaren Fredrik II og ajjubide-sultanen al-Kamil i 1229, mot ein ti år lang våpenkvile mellom ajjubidane og krossfararane. Avtalen gjekk ut i 1239, og Betlehem vart erobra på ny av muslimane i 1244.
I 1250, då mamelukkane kom til makta under Rukn al-Din Baibars, vart det mindre toleranse for kristendomen. Prestestanden forsvann frå byen og i 1263 vart bymurane øydelagde. Den latinske prestestanden kom attende til Betlehem hundreåret etter, og heldt til i klosteret ved Fødselskyrkja. Dei gresk-ortodokse fekk kontroll over basilikaen og delte kontrollen over Mjølkegrotta med dei latinske og armenske prestane.
Ottoman and Egyptian rule
Frå 1517, i åra under osmansk kontroll, var det ein bitter strid mellom katolikkane og dei gresk-ortodokse om kven Fødselskyrkja skulle tilhøyre. Mot slutten av 1500-talet hadde Betlehem blitt ein av dei største landsbyane i Jerusalem-distriktet, og var delt inn i sju bydelar. Basbus-familien var overhovud i Betlem i lag med andre leiarar i denne perioden. Osmanske skattelister frå 1596 indikerer at Betlehem hadde eit folketal på 1 435, som var den 13. største landsbyen i Palestina på den tida. Dei totale inntektene var 30 000 akce.
Betlehem betalte skatt for kveite, bygg og druer. Muslimar og kristne budde i fråskilde samfunn, kvar med sin eigen leiar. Fem leiarar representerte landsbyen midt på 1500-talet, tre av dei var muslimar. Osmanske skattelister indikerer at dei kristne innbyggjarane var noko meir velståande og fekk meir inntekter frå korn enn druer.
Frå 1831 til 1841 vart Palestina styrt av Muhammad Ali-dynastiet frå Egypt. I denne perioden vart byen råka av eit jordskjelv i tillegg til at den muslimske bydelen vart øydelagd i 1834 av egyptiske soldatar, visstnok som hemn for eit mord på ein lojalist til Ibrahim Pasha. I 1841 kom Betlehem inn under osmansk styre att og det vart verande slik fram til slutten av fyrste verdskrigen. Under osmanarane vart innbyggjarane i Betlehem arbeidsløys, dei vart tvungen inn i militærteneste og vart tungt skattlagde, noko som førte til stor utflytting, særleg til Sør-Amerika. Ein amerikansk misjonær, rapporterte i 1850-åra at folketalet var under 4 000, og nesten alle høyrte til den greske kyrkja. Han skreiv òg at mangelen på vatn hindra vekst i byen.
Moderne tid
Betlehem vart administrert av Det britiske mandatet frå 1920 til 1948. I SNs generalforsamling sitt forslag til delinga av Palestina frå 1947, var Betlehem tenkt som ein del av ein internasjonal enklave i Jerusalem som skulle administrerast av Dei sameinte nasjonane. Jordan erobra byen under den arabisk-israelske krigen i 1948. Mange flyktningar frå området som vart erobra av israelske styrkar i 1947–48 flykta til Betlehem-området, og slo seg hovudsakleg ned i det som vart dei offisielle flyktningleirane 'Azza (Beit Jibrin) og 'Aida i nord og Dheisheh i sør. Inntoget av flyktningar gjorde at muslimane vart den store majoriteten av folkesetnaden i Betlehem.
Jordan hadde kontroll over byen fram til seksdagarskrigen i 1967, då Betlehem vart erobra av Israel, i lag med resten av Vestbreidda. Etter seksdagarskrigen, tok Israel kontroll over byen. I 1995 vart kontrollen gjeven til Dei palestinske sjølvstyresmaktene etter Osloavtalen.
I dag er dei nærmaste byane og busetnadane til Betlehem Bayt Jala i vest, Bayt Sahour i aust, Deheisha i sør, og bydelen i Jerusalem, Har Homa i nord (skild frå Betlehem av Vestbreidda-muren).
Palestinsk kontroll
Den 21. desember 1995 trekte israelske soldatar seg ut av Betlehem, og tre dagar seinare var byen under full kontroll for Dei palestinske sjølvstyresmaktene.
Under motoffensiven vart Fødselskyrkja kringsett, der dusinvis av palestinske militante søkte tilflukt. Kringsetjinga varte i 39 dagar. Fleire av dei militante døydde. Det enda med ein avtale om at 13 av dei ettersøkte militante fekk dra i eksil til forskjellige stader i utlandet.
Geografi
Betlehem ligg 775 meter over havet, 30 meter høgare enn Jerusalem i nærleiken. Betlehem ligg heilt sør i Judeafjella.
I sentrum av Betlehem ligg gamlebyen. Gamlebyen består av åtte kvarter, lagt ut i mosaikkstil kring Mangeplassen. Kvartera er dei kristne an-Najajreh, al-Farahiyeh, al-Anatreh, al-Tarajmeh, al-Qawawsa og Hreizat, medan al-Fawaghreh er det eianste muslimske kvarteret. Dei fleste kristne kvartera er kalla opp etter arabiske ghassanide-klanar som slo seg ned her. Al-Qawawsa-kvarteret vart danna av arabiske kristne emigrantar frå den nærliggande byen Tuqu' på 1700-talet. Det ligg òg eit assyrisk kvarter utafor gamlebyen, der innbyggjarar opphavleg kom frå Midyat og Ma'asarte i Tyrkia. Det samla folketalet i gamlebyen er kring 5 000.
Klima
Betlehem har eit middelhavsklima, med varme og tørre somrar og kalde vintrar. Vintertemperaturane (frå midten av desember til midten av mars) kan vere låge, og vinteren er ofte regnfull. Januar er den kaldaste månaden med temperaturar frå 1 til 13 grader Celsius. Frå mai til september er vêret varmt og solrikt. August er den varmaste månaden med ein normal makstemperatur kring 30 grader Celsius. Betlehem har ein årsmiddelnedbør på 700 mm, og 70 % av dette kjem frå november til januar.
Årsnormalen for luftfukta er på 60 % og er høgast i januar og februar. Fukta er lågast i mai. Ein kan få morgondogg opp til 180 dagar av året. Byen vert påverka av luftstraumar frå Middelhavet kring midt på dagen, men Betlehem kan òg verte påverka av varme, tørre og sandfulle vindar, kalla khamaseen, frå Den arabiske ørkenen frå april til midten av juni.
Demografi
I følgje osmanske skattekjelder utgjorde kristne kring 60 % av folkesetnaden tidleg på 1500-talet, medan forholdstalet mellom kristne og muslimske vart meir likt utover på 1500-talet.
I 1948 var 85 % av innbyggjarane i byen kristne, hovudsakleg gresk-ortodokse og romersk-katolske, medan 13 % var muslimar. I 1967 utgjorde muslimane 53,9 % av folkesetnaden, medan dei kristne utgjorde 46,1 %.
I folketeljinga i 1997 hadde byen 21 670 innbyggjarar, inkludert 6 570 flyktningar, som utgjorde 30,3 % av innbyggjartalet.
Folketeljinga i 2007 gav eit innbyggjartal på 25 266, 12 753 menn og 12 513 kvinner. Kva hushaldning bestod av i snitt 4,8 familiemedlemmar.
I 2009 utgjorde den kristne folkesetnaden i Betlehem berre 15 %
Økonomi
Turisme er den største og viktigaste næringa i byen, særleg kring juletider. Hovudgatene i byen og dei gamle marknadane er fulle av butikkar som sel palestinsk handverk, krydder frå Midtausten, smykke og orientale søtsaker, som baklava. Treutskjeringar i oliven vert kjøpt av mange turistar som vitjar Betlehem. Andre industriar er utskjeringar i stein og marmor, tekstil og møblar. Fabrikkar i Betlehem produserer òg måling, plastikk, syntetisk gummi, legemiddel, byggemateriale og matvarer.
Cremisan Wine, grunnlagd i 1885, er ein vingard som vert driven av munkar i Cremisanklosteret. Druene vert hovudsakleg dyrka i al-Khader-området. I 2007 produserte klosteret kring 700 000 liter vin i året.
Turisme
Turisme er hovudnæringa i Betlehem og i motsetnad til mange andre palestinske stader før 2000, arbeidde ikkje dei fleste innbyggjarane i Israel. Meir enn 20 % av arbeidsstokken i byen er tilsett i turistindustrien. Turisme utgjer kring 65 % av økonomien i byen, og 11 % for Dei palestinske sjølvstyresmaktene.
Byen har meir enn to millionar vitjande kvart år.
Fødselskyrkja er ein av hovudmåla for turistane i Betlehem og ein magnet for kristne pilegrimar. Ho ligg i sentrum av byen, ved Mangerplassen — over ei grotte kalla Den heilage krypta, der Jesus formeleg vart fødd. I nærleiken ligg Mjølkegrotta, der Jesus og familien skjulte seg då dei rømde til Egypt og like ved ligg rotta der Hieronymus var i tretti år og skapte Vulgata, den dominerande latinske versjonen av Bibelen fram til reformasjonen.
Det finst over tretti hotell i Betlehem. Jacir Palace, bygd i 1910 nær kyrkja, er eit av dei eldste og mest populære hotella i Betlehem. Det vart stengd i 2000 på grunn av Israel-Palestina-konflikten, men opna att i 2005 som Jacir Palace InterContinental.
Venskapsbyar
Betlehem er venskapsby med:
Marit Reiersgård
Marit Reiersgård Bredesen er ein norsk forfattar frå Tranby.
Ho debuterte i 2007 med ungdomsromanen Alt jeg ser er sant. I 2010 kom barneboka Valpen til Vilde, og i 2012 kriminalromanen Stolpesnø.
Heimevernsungdommen
Heimevernsungdommen (HVU) er ein organisasjon under Heimevernet. Dette er ein friviljug organisasjon for ungdom mellom 16 og 21 år. Han har som føremål å gje ungdom kunnskap om og å motivere dei til å gå inn i Forsvaret. I tillegg skal organisasjonen gje ungdom eit fritidstilbod som tek dei ut i friluft og gjev dei eigenskapar som er til fordel for dei sjølve og for samfunnet.
Ungdom som er medlemer får opplæring etter eit særskilt opplæringsprogram som er godkjent av Generalinspektøren for Heimevernet. Ungdomane får inga stridsretta opplæring, dei er ikkje rekna som stridande, har ingen plikter i samband med forsvaret av Noreg og vert ikkje mobiliserte. Når ein heimevernsungdom byrjar i fyrstegongstenesta eller på befalsskule må dei slutte som HVU.
Aktiviteten har hovudvekt på idretts- og friluftsaktivitet. Ungdomen får opplæring i mellom anna sanitet, samband, bivuakk, slutta orden, organiseringa av Forsvaret og anna ikkjestridande heimevernsopplæring. Ungdomane får opplæring i våpentryggleik og skyting, og våpenet dei nyttar er AG3HVU. Dette geværet er identisk med standardgeværet som vert nytta av resten av Forsvaret, (AG3), men er modifisert for å umogleggjere heilautomatisk eld. Ungdomen oppbevarer ikkje våpen heime.
Heimevernsungdomen vert leidd av befal som er utdanna i Forsvaret og som har gått gjennom eit eige ungdomsleiarkurs.
158 Koronis
158 Koronis er ein asteroide i hovudbeltet. Han er ein S-type-asteroide.
Han blei oppdaga av Viktor Knorre den 4. januar 1876 ifrå eit observatorium i Berlin. Asteroiden var den først av fem han oppdaga.
Asteroiden er namneopphavet til asteroidefamilien Koronis som ein av dei viktigaste medlemane. Eit medlem av familien, 243 Ida, har blitt vitja av ein romsonde og gjev ein ide om koss andre asteroidar i familien ser ut.
Ein lyskurvemodell viser at Koronis liknar på Ida i form. Likevel er Koronis noko større.
Aragvi
Aragvi er ei elv i Georgia på sørsida av Kaukasusfjella. Ho er 112 km lang og nedslagsfeltet dekkjer eit område på 2 724 km². Elva renn over eit underlag av sandstein, skifer og kalkstein. Demninga og vasskraftverket som er bygd i elva produserer mykje av elektrisiteten i Georgia. Demninga stod ferdig i 1986 og danna Zjinvali-reservoaret. Nær reservoaret ligg slottet Ananuri og ei kyrkje for Jomfru Maria sin himmelfart.
Aragvi munnar ut i Mtkvari nokre kilometer nedanfor demninga, ved Mtskheta.
Vaughan Promontory
Vaughan Promontory er eit høgt, ulendt og isdekt forberg som strekkjer seg austover frå Holland Range mellom Ekblad- og Mortonbreen. Det endar ved Cape Maude oppom Rossbarrieren. Han vart namngjeve av Advisory Committee on Antarctic Names (US-ACAN) etter offiser V.J. Vaughan i U.S. Navy som var øvstkommanderande på USS «Glacier» under Operasjon Deepfreeze 1964 og 1965.
Encyclopedia of Earth
Encyclopedia of Earth, EoE, er eit elektronisk oppslagsverk om jorda, naturmiljøet og samvirket med samfunnet. Oppslagsverket er skildra som ei fri og søkbar samling av artiklar som er skrivne av fagfolk, lærarar og andre utdanna og godkjente ekspertar som samarbeider og går gjennom arbeidet. Artiklane er skrivne i ei språkform slik at både studentar, lærde og profesjonelle så vel som vanlege menneske kan lese dei. I september 2006 vart verket første gong tilgjengeleg over Internett med omkring 360 artiklar, i oktober 2007 var talet på artiklar auka til over 4000.
EoE er ein del av eit større prosjekt, Digital Universe, som er ei samstilling av mange portalar med emnespesifikk informasjon, felles tenester som søk, utsending av informasjon om hendingar, og dei byr òg på tilgang på andre ressursar.
Skriving og utgjeving
Det finst politiske rettesnorer for handsaming av artiklar som rører emne som kan skape strid eller kan vere krenkjande. Politikken skal sikre nøytralitet og rettferd, alle ulike utsegnskraftige syn på ei sak skal få sine prov og argument presentert i artikkelen, uttrykt rettkomen og så sympatisk som råd er. Etter denne politikken skal ikkje oppslagsverket sjølv forfekte standpunkt i miljøspørsmål.
Politikk for opphavsrett
Innhaldet i EoE er gjeve ut etter vilkåra i Creative Commons-lisensen «Attribution-Share Alike». Einkvan har løyve til å (1) kopiere, distribuere og å syne fram innhaldet, (2) endre på, setje saman med anna innhald, avgrense og å byggje vidare på materialet, også å nytte det ut kommersielt, men brukaren må samtykkje i desse vilkåra:
Kvalfisken
Kvalfisken (frå latin Cetus) er eit stjernebilde på den sørlege himmelhalvkula. Kvalfisken ligg i eit område av himmelen med andre vasstilknytte stjernebilete, som Vassmannen, Fiskane og Floda.
Aun den gamle
Aun den gamle, Åne den gamle eller Auchun, var ein konge av Ynglingeætta som skal ha vorte uhorveleg gamal. Han er far til Egil Vendilkråke og son av Jorund, den eine av Yngvesønene. :
Kvalfisken
Ekliptikken
Sjølv om Kvalfisken ikkje generelt vert rekna som ein del av dyrekrinsen, passerer ekliptikken gjennom mindre enn ein fjerdelsgrad frå grensa til stjernbiletet, og månen, planetar og sjølv delar av sola, kan vere i Kvalfisken i kortare periodar. Dette gjeld i enno større grad asteroidar, sidan banane deira ofte har ein større inklinasjon til ekliptikken enn månen og planetane. Til dømes vart asteroiden 4 Vesta oppdaga i dette stjernebiletet i 1807.
Stjerner
Den mest kjende stjerna i Kvalfisken er Mira («den vedunderlege»), som har nemninga Omikron Ceti, den første variable stjerna som vart oppdaga og prototypen på klassen sin. Over ein periode på 332 dagar når ho ein maksimum tilsynelatande storleiksklasse å 3 - synleg for det nakne auga - og fell til ein minste storleiksklasse på 10, som ikkje er mogeleg å sjå med det nakne auga. Mira pulserer med ein minimum storleik på 400 sol-diametrar og ein største storleik på 500 sol-diametrar. Ho ligg 420 lysår frå jorda og vart oppdaga av David Fabricius i 1596.
Aun den gamle
Snorre Sturlason fortel korleis Aun kom i strid med skjoldungane, og særleg sønene av Frode den fredsame, Halvdan og Fridleiv. Aun laut rømme for dei og fann skjul i Västergötland, etter å ha vore konge i Uppsala i 25 vetrar. Han sat i Gautland i 25 vetrar til, medan Halvdan rådde for Uppsala.
Stortingsvalet 1993
Stortingsvalet 1993 vart halde 13. september 1993. Oppslutninga ved stortingsvalet var på 75,8 %, noko som var det lågaste så langt sidan krigen.
Aun den gamle
Sidan vart han driven ut av Uppsala av ein kong Åle den frøkne, son av Fridleiv. Han laut då rømme til Gautland ein gong til, og budde der i 25 vetrar (han hadde då rådd 60 år i mellomtida). Åle vart drepen av Starkad den gamle, og Aun kom attende til Uppsala og rådde 25 nye vetrar der.
Kvalfisken
Stjerner
AA Ceti er eit tredobbelt stjernesystem. Det mest lyssterke medlemmet har ein storleiksklasse på 6,2. Hovud- og sekundærstjerna er skilde av 8,4 bogesekund med ein vinkel på 304 grader. Den tredje stjerna er ikkje synleg i teleskop. AA Ceti er ei formørkande variabel stjerne. Den tredje stjerna passerer føre hovudstjerna og får den tilsynelatande storleiksklassen til systemet til å auke med 0,5 storleiksklassar. UV Ceti er ei uvanleg binær, variabel stjerne. Ho ligg 8,7 lysår frå jorda og systemet består av to raude dvergar. Begge har storleiksklasse 13. Ei av stjernene er ei flarestjerne, som brått får tilfeldige utbrot som varer i fleire minuttar. Dette aukar lyssterken til paret ein god del - så høgt som storleiksklasse 7.
Heksadesimalt siffer
Eit heksadesimalt siffer er eit siffer i sekstentalsystemet, normalt eitt av dei 16 sifra 0, 1, 2, 3, 4, 5, 6, 7, 8, 9, a, b, c, d, e, f. Ofte bruker ein dei store bokstavane A, B, C, D, E og F framfor dei tilsvarande små bokstavane. Eit heksadesimaltal er sett saman av heksadesimale siffer.
Kvalfisken
Djupromsobjekt
Kvalfisken ligg lang unna det galaktiske planet, så mange fjerntliggande galaksar er synlege, og ikkje formørka av støv frå Mjølkevegen. Av desse er den mest lyssterke Messier 77 (NGC 1068) med storleiksklasse 9. Han er ein spiralgalakse nær Delta Ceti. Ein ser han frå toppen og ned og han har ein tydeleg kjerne med storleiksklasse 10. Han ligg kring 50 million lysår frå jorda og vert òg kalla ein Seyfert-galakse og dermed eit lyst objekt innafor radiospekrumet. I nyare tid vart galaksehopen JKCS 041 stadfesta å vere den mest fjerntliggande galaksehopen som til no er oppdaga.
NGC 246 (Caldwell 56), òg kalla Kvalfisk-ringen, er ei planetarisk tåke med ein storleiksklasse på 8,0, 1600 lysår frå jorda. Blant amatørastronomar har NGC 246 fått kallenamnet «Pac-Man-tåka» på grunn av måten dei sentrale stjernene og det kringliggande stjernefeltet er oppstilt.
Aun den gamle
Aun var rekna som meir av ein blotmann enn ein stridsmann, og etter han kom attende, blota han sønene sine for langt liv, og vann seg ti nye år for kvar son. Med tida vart han så gamal at han ikkje kunne gå, og etter kvart låg han i ein seng og saup drikke som eit spedbarn. Då gjorde sveane opprør, og den yngste av dei ti sønene hans vart spard. Dette var Egil Vendilkråke. Aun døydde av alderdom, og til då hadde slikt vore lite kjend. Skaldane kalla sidan alderdomen for "Ånesott", fortel Snorre.
Tjodolv frå Kvine seier i Ynglingatal:
Den eldste Noregshistoria
Historia Norvegiæ fortel at Aun eller Auchun var so alderdomsveik at han låg i ni år utan å ta til seg fast føde. Halvdan Koht er inne på at namnet kan vera ein variant av Audun.
Kommentar
Forteljinga til Snorre er i røynda prega av oppatt-taking. Aun lyt rømme landet to gonger, og er borte like lenge båe gonger (25 år). Dette gjev ein peikepinn om at Snorre har to variantar av same soge, om ein konge som laut gå i utlegd ei tid, for så å koma attende. Namnet Åle finn ein seinare att i forteljinga om Adils, der Åle/Onela i nokre kjelder er bror av Ottar Vendilkråke. Det samla talet på år Aun skal ha levd, er hjå Snorre oppe i over 200, med noggranne tilvisingar: 25 vetrar i Uppsala, 25 i Gautland, 60 vetrar i Uppsala, nye 25 i Gautland, 25 vetrar i Uppsala att, og så hundre år på overtid på grunn av søneblot til Odin - i alt 260 år. Soga om kong Aun har eit mytisk preg berre på grunn av alderen. Andre kjelder minst berre at han vart eldre enn vanleg var på den tida (opp mot hundre år).
Atlasov
Atlasov (japansk Araido) er den nordlegaste øya og vulkanen i Kurilane, ein del av Sakhalin oblast i Russland. Han er òg den høgaste vulkanen i øygruppa med ei høgd på 2339 meter over havet. Andre namn på øya er Ujakhuzjatsj, Oyakoba og Alaid.
Øya er kalla opp etter Vladimir Atlasov, ein russisk utforskar frå 1600-talet som erklærte Kamtsjatkahalvøya ein del av Russland. Øya er i hovudsak ei vulkankjegle som stikk opp av havet i Okhotskhavet. Øya har eit areal på 119 km² og er i dag ikkje busett. Den nær perfekte forma på øya har ført til mange segner om vulkanen hos folka som lever i regionen, som itelmenar og det kurilliske ainu-folket. Den russiske forskaren Stepan Krasjeninnikov vart fortalt ei soge om at fjellet ein gong låg i Kamtsjatka, men at nabofjellet vart sjalu på det vakre fjellet og forviste det til havet. Dette skapte Kurilesjøen sør på Kamtsjatka.
Japanaren Ito Osamu skildra fjellet i 1926 som meir utsøkt i forma enn Fuji-fjellet.
Alarik I
Alarik (opphavleg gotisk Alareiks, latin Alaricus) eller Alarik den djerve var konge over vestgotarane frå om lag 395 til 410. Han er rekna som den første verkelege kongen i den visigotiske kongerekka.
Tidleg styre
Alarik hadde fått militær trening i den romerske hæren i åra før 395. Han vart rekna som ein god hærførar og hadde svore truskap mot keisar Theodosius. Han førte 20 000 gotarar i Slaget ved Frigidus i september 394, under leiing av Theodosius, men fekk korkje takk eller løn av keisaren for det. Den gotiske avdelinga vann ein viktig fjellovergang for keisaren, og 10 000 gotarar fall i kampen. Alarik vart verande under Theodosius til denne døydde i januar 395, og sambandet mellom romarar og gotarar vart brote av den nye vestkeisaren Honorius.
Våren 397 rekna romarane både Alarik og hunarane som trugsmål, og Stilicho og Alarik møttest og heldt seg unna kvarandre etter avtale. Same år gjorde Alarik ei avtale med Arcadius, der Alarik attåt Illyria fekk rå for Makedonia. Keisaren i Konstantinopel gav alt rådvelde over til Alarik ved eit dictum av 9. juni 397. Frå då av vart han rekna som konge for visigotane.
Hausten 401 braut Alarik pakta med romarane. Grunnen var mellom anna at Stilicho hadde fulle hender lenger vest, og kunne ikkje rå med Alarik nett då. Vandalane og alanane hadde brote inn i Raetia, og visigotane kunne gå på hærtog inn i Italia. Der møtte dei austgotarane, og saman herja dei nord i landet utover hausten. Dei heldt seg på Posletta til våren året etter. Somme historikarar har drøfta om Alarik var ved å gå inn i Gallia på denne tida. Alarik var i alle høve ved å gå mot Roma alt då. Dei vart stogga av Stilicho påskedagen, 402, og Alarik drog folket sitt attende frå Italia. Det vart fleire slike slag i åra som følgde.
Plyndringa av Roma
Våren 408 truga Alarik med å gå mot Italia att, og kravde ei bot på 288 000 solidi for å halde seg frå det. I august same året vart Stilicho avretta på mistanke, og i redsla som følgde, reinska keisar Honorius ut ei mengd med germansk-romerske embetsmenn i høge stillingar. Mange andre rømde til Alarik, mellom dei 30 000 trente soldatar som hadde vore i teneste hjå Stilicho. På denne tida tinga Alarik framleis med Honorius, men braut tingingane og gjekk inn i Italia. Dei gjekk gjennom Italia på ein månad, i oktober 408. Same hausten omlægra han Roma. Byen vart heilt avskoren frå omverda, men keisaren som sat i Ravenna nekta å koma til hjelp. Pave Innocens I tok på seg å føre ordet mellom keisaren og Alarik, og fór i diplomatiske sendeferder heile vinteren utan nytte. Alarik kravde mellom anna at keisaren skulle gje gotarane rettane sine, og at det skulle vera æveleg fred mellom romarar og gotarar. Dette vart oppnått i ein mon, og Alarik sette opp vinterlæger i Toscana.
Det var tydeleg at Honorius ikkje var vidare innstild på å tinge med gotarane. Paven gjekk personleg imellom, men keisaren ville ikkje gjera nokon fredsavtale trass i alle freistnader på det. Alarik firte på krava, noko som fekk romarane til å tru dei kunne bryte tingingane heilt. Då dette hende, gjekk Alarik mot Roma att. Han freista å få ei avtale med det romerske senatet, og fekk dei til å kåre senatoren Attalus til keisar i staden for Honorius. Han hadde òg freista å få til ei fredeleg løysing sidan 408.
Første halvåret i 410 vart nytta på fleire hærtog gjennom Italia og meir diplomati. Alarik møtte keisaren personleg, og Alarik kravde at gotarane skulle få bu i Italia. Nett då var det at ein Sarus gjekk til åtak på gotarhæren med 300 mann, og Honorius fagna han for det. Han drog seg frå tingingane med Alarik, som gjekk mot Roma med det same.
Roma vart endeleg teken 24. august 410. Gotarane plyndra byen i tre dagar. Mange av dei rikaste skattane i byen, mellom dei byttet etter toget mot Jerusalem, vart tekne av gotarane.
Sigeren over Roma førte Alarik lenger sør, men han døydde same hausten. Han skal ha vorte gravlagd på botnen av Busentoelva, som folket hans endra leie på ei kort tid, saman med alle skattane han fekk med seg frå Roma. Svogeren Athaulf tok over som konge for visigotane.
Arven etter Alarik
Plyndringa av Roma vart lenge rekna som byrjinga på mellomalderen i Europa. Augustin tok utgangspunkt i hendinga då han skreiv de Civitate Dei eller Gudsstaten.
Namnet «Alarik» kan kjennast att som Alrek i germanske segner (ei mogleg minning kan finnast i Ynglingesoga). Motivet med skatten som vart gravlagd i elva kan ha påverka segna om Rhingullet.
Uglefamilien
Uglefamilien (Strigidae) er ein famile med ca. 230 artar av små til mellomstore predatorar i den biologiske ordenen Strigiformes. Dei har kort, krokete nebb, stort hovud, sterkt utvikla syn og høyrsle, og er for det meste nattaktive.
«Verkelege ugler», Strigidae, er ein av dei to allment aksepterte uglefamiliane, systerfamilien er tårnuglefamilien, Tytonidae. Verkelege ugler har ei kosmopolitisk utbreiing og finst på alle kontinent unntatt Antarktis.
Skildring
Medan verkelege ugler, frå no av berre kalla ugler, varierer sterkt i storleik, slik at dei største artane, hubro og nordfiskeugle, (60–71 cm; 3150–4600 gram) har omtrent 85 gonger meir masse enn den minste arten, alveugle, (12,5-14 cm; 35-55 gram). Ugler deler generelt ei svært lik kroppsbygning. Typisk har dei stort hovud, korte halar, kamuflerande fjørdrakter og runde andlet med karakteristiske «tallerkenar» rundt auga. Familien er generelt knytt til tre, med nokre få unntak som graveugle, og flyg mot føda eller byttet. Vengene er breie, avrunda og lange. Nett som rovfuglar, syner mange ugleartar kjønnsdimorfisme i storleik, der hofuglar er større enn hannfuglar.
Fjørene er mjuke og den indre delen av kvar fjør er dunete, slik at uglene rører seg med minimal lyd i flukta. Spesialiserte fjører og vengeform undertrykker vanleg støy frå flyging, både når dei tar av, klapper med vengene og glir i flukta. Denne nær lydlause flukta lèt ugler jakte utan å bli høyrt av byttet. Ugler har tre fysiske eigenskapar ved vengene som blir rekna å bidra til den spesielle flygingsevna deira. På framkanten av vengen er det ein kam av stive fjører. Bakkanten av vengen har fleksible frynser. Til slutt har oversida av vengen dunkleding som skaper ei ettergjevande grov overflate, liknande eit mjukt teppe. Alle desse faktorane resulterer i monalege aerodynamiske støyreduksjonar. Tær og tars er fjørdekte hos einskilde artar, og meir på artar som lever på høgare breiddegrader.
Grip stavkyrkje
Grip stavkyrkje står i det fråflytte fiskeværet Grip på øya Grip utom Kristiansund by i Kristiansund kommune i Møre og Romsdal fylke. Kyrkja er nemnd fyrste gong i Trondhjems Reformats 1589, men plar daterast til kring 1470 sjølv om det er mogleg at ho er frå 1300-talet. Kyrkja har framleis mellomalderkjernen inntakt, men mange bygningsdelar er fornya. Skipet og koret har same breidd, 6,5 meter. I 1621 vart veggene i koret skifte og dei nye veggene vart måla. I 1870-åra vart det laga nye vindaugsopningar, og ytter- og innerveggene vart panelte og kvitmåla. Kyrkja er fundamentert på fjell på det høgaste punktet på øya, 8 meter over havet.
Uglefamilien
Skildring
Nokre ugleartar har eit fluorescerande pigment kalla porfyrinar under vengene. Ei stor gruppe pigment definert av nitrogenhaldige pyrolringer, inkludert klorofyll og heme i animalsk blod, utgjer porfyrinene. Andre fugleartar nyttar porfyriner til å pigmentere eggeskal i eggleiaren, men ugleartar bruker likevel porfyriner som pigment i fjørdrakta, til dømes slipeugle, Aegolius acadicus. Porfyrinar er mest utbreidde i nye fjører og blir lett øydelagt av sollys. Dei blir synlege for menneske i ultrafiolett lys er derfor ein markør for å fastsette alderen på fjørene og med det alderen på individet.
Ugler er vanlegvis nattlege og/eller aktiv i tussmørker og kviler store delar av dagen. Dei blir ofte misforstått som tamme sidan dei lèt menneske nærme seg ganske tett innpå før dei flyg, men i røynda er stillesittinga ein strategi for å unngå å bli oppdaga. Den kamuflerande fjørdrakta og dei dulde kvileplassande dei sit på, er ein freistnad på å unngå predatorar og mobbing av småfuglar.
Grip stavkyrkje
Kjelder
Denne artikkelen byggjer på «Grip stavkirke»» frå Wikipedia på bokmål som oppgjev desse kjeldene:
Uglefamilien
Slekter
Slektene i rekkjefølgje etter IOC World Bird List V11.2, 2021, med norske namn etter Norske navn på verdens fugler. Det er 23 slekter i familien som samlar ca. 230 nolevande artar.
Benkovski Nunatak
Benkovski Nunatak er ein nunatak på 450 moh som stikk opp av isen på Greenwich Island heilt nordaust i Breznik Heights. Det ligg 920 m vest-sørvest for Bogdan Ridge og 690 m nord for Parchevich Ridge, oppom Gruev Cove i aust.
Uglefamilien
Slekter
10 ugleartar hekkar i Noreg. Dette er:
Benkovski Nunatak
Fjellet vart kalla opp etter Georgi Benkovski (1843–76), leiaren for Aprilopprøret i 1876 for bulgarsk sjølvstende.
Nikolaj Morilov
Nikolaj Sergejevitsj Morilov er ein russisk langrennar frå Perm. Han vann to VM-medaljar og ein OL-medalje i perioden 2007-10. I 2007 fekk han sølv i parstafetten under verdsmeisterskapen, to år seinare tok han bronsen i sprintøvinga ved Ski-VM 2009. Til sist vann han i 2010 ein OL-bronse i parstafett.
Aktiv
Morilov deltok i verdscupen i langrenn frå desember 2004 til vinteren 2017. Han spesialiserte seg i sprint og vann tre tevlingar i sprintøvinga, to av desse i etapperenn i Tour de ski. Hans einaste verdscuptriumf elles kom då han vann sprinttevlinga i Rybinsk 22. januar 2010. Omframt desse enkeltrenna, var Morilov med om å vinne fire parstafettar i verdscupen i tida frå desember 2009 til januar 2013.
159 Aemilia
159 Aemilia er ein stor asteroide i hovudbeltet. Denne sakteroterande mørke lekamen har ein primitiv karbonhaldig samansetnad.
Han går i bane innanfor Hygiea-familien, men høyrer sannsynlegvis ikkje til familien sidan han er for stor til å vera eit resultat av kratringa som danna han.
Aemilia blei oppdaga av brørne Paul og Prosper Henry den 26. januar 1876. Æra for oppdaginga gjekk til Paul. Asteroiden er sannsynlegvis namnsett etter Via Aemilia, ein romersk veg i Italia som går ifrå Piacenza til Rimini.
To stjerneokkultasjonar av Aemilia har blitt rapporterte så langt; den første i 2001 og den andre i 2003. .
Somali
Somali er eit afroasiatisk språk av den austkusjitiske undergruppa som vert tala i Somalia og i nærliggjande område i Djibouti, Etiopia og Kenya. Borgarkrig og utvandring har ført til at brukarar av språket no finst over heile verda.
Dialektar
deler inn dei somaliske dialektane i tre grupper: nordleg, benaadir og maay. Nordleg somalisk (eller nordleg-sentral somalisk) kan haldast for å vere standardsomalisk, og det er den som blir brukt i til dømes radiosendningar frå somaliske radiostasjonar.
Benaadirsomaliske dialektar blir også kalla kystsomalisk, i og med at dei blir snakka langs Banaadirkysten, frå Cadale til sør for Baraawe, inklusive Mogadishu. Det finst fleire fonem i kystdialektane enn i standardsomalisk.
I det sørlege Somalia bur folkegruppene digil og mirifle (som også blir kalla rahanwayn). Dei språkvariantane som desse gruppene talar kan etter nyare studiar (Diriye Abdullahi, 2000) ikkje forståast av mange talarar av somalisk. Den viktigaste dialekten for desse folkegruppene er maay, men her finst til og med jiido, dabare, garre og sentral tunni. Den dialekten som er vanskelegast å forstå for talarar av standardsomalisk er jiido. Maaydialektane skil seg frå dei øvrige dialektgruppene er at dei saknar faryngale fonem. Dessutan blir det retroflekse erstatta av  i vissa posisjonar.
Fonologi
Skildring av standardsomalisk.
Somalisk har 22 konsonantfonem, 20 enkle vokalfonem og 20 diftongar. Vokalane har kontrastiv vokallengd, og språket har vokalharmoni. Somalisk har eit ordtonesystem av same type som tonelag i norsk.
Konsonantar
Standardsomalisk har 22 konsonantfonem.
er ein stemd retrofleks lukkelyd. Visse fonetikarar hevdar at i det minste for vissa talarar er han implosiv. Lyden kan også no og då realiseras som flappen i intervokalisk posisjon, det vil seie mellan to vokalar.
Dei ustemde lukkelydane og  blir alltid realiserte med aspirason, altså som og  (som på norsk).
Den uvulare frikativen blir ofte uttalt som, altså dom ein ustemd velar frikativ. Dette fonemet finst berre i lånord frå arabisk. Om orda blir noko meir tilpassa somalisk fonologi, blir lyden erstatta med lukkelyden.
blir ofte uttalt med luftfylt stemme og kan vara delvis avtonat. Mellom vokalar kan fonemet uttalast som eitt enkelt slag.
Vokalar
Somalisk har tjue enkle vokalar (monoftongar). Fem grundleggande former kan delast inn i i fremre og bakre former. Desse ti formene finst deretter som lange og korte, slik at ein totalt får tjue fonem. Vokalkvaliteten blir ikkje påverka i noka høgare grad av skilnadar i vokallengde (igjen som på norsk).
På same måte kan dei fem grundleggjande diftongformane finnast i bakre og fremre versjoner og i lange og korte med omsyn til førstedelen av diftongen. Eit unntak er, som ein ikkje har funne i nokon bakre versjon.
Tone
Tone kan bli markert i skriftpråket på denne måten:
Tonar på långa vokalar blir markert på dey første vokalsymbolet.
Somalisk brukar ordtone for å gjere grammatiska distinktioner, men ikkje for leksikalske distinksjonar. På den måten kan singular og plural, eller maskulinum og femininum skiljast frå kvarandre med hjelp av ordtone. T.d.: ínan («gut») og inán («jente»). Dette kan ved første augnekast sjå ut som ein leksikalsk skilnad, men det utgjer ein del av eit mønster for å skilje maskulinum og femininum frå kvarandre, jfr. ord som daméer («eselhingst») og dameér («eselhoppe»).
Tonen si rolle i somalisk har vore omdiskutert i lang tid. No ser det ut til at det har vorte konsensus om følgjande:
I somalisk er det moraen som ber tonen, ikkje sjølve vokalen. Ein lang vokal eller ein diftong består av 2 mora og kan dermed bere to tonar. Kvar mora blir definert som berar av høg- eller lågtone. I kvart einskild ord kan berre ein høg tone opptre, og denne må liggje på den siste eller nestsiste moraen. Partiklar, dvs. preposisjonar, klitiske pronomen, upersonlete subjektpronomen og fokusmarkørar, kan ikkje ha høgtone. Dermed finst det tre moglege aksentmønster i ordrøter.
Fonetisk finst det tre tonar: høg, låg og fallande. Reglar:
Pointe d'Otemma
Pointe d'Otemma er eit fjell i Wallis-Alpane i Sveits.
Somali
Tone
Slik bruk av tone kan kallast ordaksent.
Sefardisk jødedom
Sefardisk jødedom er ei retning av jødedommen som vart utvikla hovudsakleg i mellomalderens Spania og Portugal. Den sefardiske jødedommen, som primært er utbreidd blant sefardiske jødar, skil seg ut frå askenasisk jødedom særleg i ritualet for rosj hasjaná og jom kippúr, i uttalen av hebraisk og arameisk, i terminologibruk, i interpretasjonen av halakhá og i ein del liturgiske detaljar.
sefardisk jødedom
Al-Khader i Betlehem
Al-Khader (arabisk الخضر ) er ein palestinsk by i Betlehem guvernement sør på den sentrale Vestbreidda. Han ligg 5 km vest for Betlehem. I følgje Palestinsk statistisk sentralbyrå hadde byen eit folketal på 9 774 i 2007. I området kring al-Khader vert det dyrka vindruer, oliven og fiken.
Historie
Staden der al-Khader var først busett av kanaanittar. I 1953 vart det funne fem spydspissar frå 1000-talet fvt. med kanaanittisk inskripsjon. Inskripsjonen tyda «pila til 'Abd Labi't».
Al-Khader er kallla opp etter St. Georg som i arabisk kultur vert kalla «al-Khadr.» I følgje ei lokal seg vart St. Georg sett i fengsel i byen der det noverande St. Georg-klosteret står. Kjettingane som heldt han fast vart relikviar som vart sagt å ha lækjande krefter.
Seint i osmansk styre (1516-1917), var al-Khader ein del av Bani Hasan sjeikdøme og nahiyah, som art styrt av Absiyeh-familien frå al-Walaja. I 1838 vart innbyggjarane klassifisert som muslimar av den engelske bibelforskaren Edward Robinson og Eli Smith. Seint på 1800-talet vart al-Khader skildra av Palestine Exploration Fund i Survey of Western Palestine som ein mellomstor landsby med ei «gresk kyrkje og kloster.» Han var omgjeve av vindruer og olivenlundar og «gravholer hogde ut i berget» nord for landsbyen.
Etter bygginga av Israel si sperring på Vestbreidda kring al-Khader, er fleire tusen mål med jordbruksjord blitt skild frå landsbyen, og landsbybuarane har ikkje tilkomst til dette området utan løyve.
Siddúr
Siddúr (hebraisk סִדּוּר eller ִסִידּוּר, 'ordning') er ei jødisk bønebok som kan innehalda liturgien ein bruker i synagogen, salmar, bøner knytt til dagleglivet og signingar til bruk i mange ulike høve. Ein siddur kan ha bøner for kvardagar og/eller sjabbát. Boka inneheld ofte òg bøner for dei tre valfartsfestane pesah (påske), sjabu‘ót (pinse) og sukkót (lauvhyttefesten). Ei bønebok for spesielle helgedagar blir gjerne kalla mahzór.
Den første kjende handskrivne bøneboka blei laga av rabbineren Amram Gaon i Babylonia på 800-talet. Seinare blei det laga bønebøker tilpassa dei varierande tradisjonane til ulike jødiske samfunn. Det største skiljet har gått mellom askenasisk og sefardisk tradisjon, men det går også skilje mellom bønebøker for dei ulike religiøse retningane i jødedommen.
Kil i Kragerø
Kil er ein tettstad i Kragerø kommune i Vestfold og Telemark fylke med, om lag 10 kilometer vestom Kragerø by. Opphavleg var han ein strandstad ved nordenden av Kilsfjorden, men har seinare breidd seg nord- og vestover langs fylkesveg 363 fram til Humlestad og Lofthaug ved E18. Før kommunesamanslåinga i 1960 var Kil sentralstad i Sannidal kommune.
NRK Troms og Finnmark
NRK Troms og Finnmark er NRK sitt distriktskontor for Troms og Finnmark. Det vart oppretta den 3. juli 2003 gjennom samanslåinga av NRK Troms og NRK Finnmark.
Distriktsredaktør er Pål Hansen.
Historie
Finnmark Kringkaster vart oppretta 17. mai 1934 som første NRK-kontor utanfor Marienlyst. NRK i Finnmark vart ikkje okkupert før juni 1940. Dei tyske styrkane tok over stasjonen etter ein langvarig diskusjon om dei norske kringkastingsstasjonane. Riksprogrammet i Noreg den 17. mai 1940 vart i sin heilheit overført direkte til landet til trass for at Noreg var okkupert av tyske okkupantar. Sendinga var eit samarbeid mellom Troms og Finnmark. Årsaka til ordrenektinga var at det ikkje fanst okkupasjonsstyrkar i Nord-Noreg som kunne sette i verk den tyske ordren om kringkastingsovertaking.
Formelt sett vart Finnmark Kringkaster overteke av NRK i 1958.
Kameleonen
Kameleonen (frå latin Chamaeleon) er eit stjernebilde på den sørlege himmelhalvkula. Det vart først definert på 1500-talet.
Stjerner
Det er fire lyssterke stjerner i Kamelonen. Alfa Chamaeleontis er ei kvitfarga stjerne med storleiksklasse 4,1, 63 lysår frå jorda. Beta Chamaeleontis er ei blåkvit stjerne med storleiksklasse 4,2, 27 lysår frå jorda. Gamma Chamaeleontis er ei raud kjempestjerne med storleiksklasse 4,1, 413 lysår frå jorda. Dei andre lyssterke stjernene i Kamelonen er Delta Chamaeleontis, ei vid dobbeltstjerne. Den lyssterke stjerna Delta2 Chamaeleontis er ei blå stjerne med storleiksklasse 4,4, 364 lysår frå jorda. Delta1 Chamaeleontis, den meir lyssvake komponentente, er ei oransje kjempestjerne med storleiksklasse 5,5, 354 lysår unna.
Cha 110913 ligg i Kamelonen, ei unik dvergstjerne eller proto-solsystem.
Djupromsobjekt
I 1999 vart det oppdaga ein nærliggande open hop kring stjerna η Chamaeleontis. Gruppa, kjend anten som Eta Chamaeleontis-hopen eller Mamajek 1, er 8 million år gammal og ligg 316 lysår frå jorda.
Stjernebiletet har fleire molekylskyar (Kamelonen-komplekset) som dannar T Tauri-stjerner med låg masser. Skykomplekset ligg 400 til 600 lysår frå jorda, og inneheld titusenvis av solmassar med gass og støv. Den mest markante hopen av T Tauri-stjerner og unge klasse B-stjerner er i Kamelonen I-skya, og er knytt til refleksjonståka IC 2631.
Kamelonen har ei planetarisk tåke, NGC 3195, som er forholdsvis lyssvak. I eit teleskop har ho omtrent same tilsynelatande storleik som Jupiter.
Den palestinske frigjeringsorganisasjonen
Den palestinske frigjeringsorganisasjonen (PLO) (arabisk: منظمة التحرير الفلسطينية, engelsk: Palestinian Liberation Organization) er ein organisasjon som vart oppretta den 29. mai 1964 i Aust-Jerusalem, som den gongen var ein del av Jordan, etter initiativ frå den arabiske ligaen. Frå grunnlegginga heiter det at «palestinske arabarar har legitim rett til heimlandet sitt». Samtidig som PLO vart grunnlagd, vart også den palestinske frigjeringshæren (PLA) oppretta.
PLO fungerer som ein paraplyorganisasjon for fleire frigjeringsgrupperingar i Palestina-området; mellom andre Fatah og folkefronten for frigjering av Palestina.» Organisasjonen har, fram til Hamas vann fleirtal i eit demokratisk val i dei palestinske sjølvstyresmaktene, kravd og fått aksept for retten til å vere den einaste representanten for det palestinske folket i internasjonale fora.
Yasir Arafat var leiaren av PLO frå 1968 fram til han døydde den 11. november 2004, og Mahmoud Abbas tok over som leiar. Abbas vart òg seinare vald til president i Palestina.
I 1996 gjorde PLO eit intensjonsvedtak om at PLO-charteret skulle endrast, slik at utslettinga av staten Israel ikkje lenger var eit uttala mål. Intensjonsvedtaket vart ikkje følgt opp, og PLO-charteret er framleis ikkje formelt endra (2007).
Regjeringa før den siste krisa i dei palestinske områda utgjekk frå ein organisasjon som står på utsida av PLO-systemet, Hamas. Det er no (pr. 2009) konflikt mellom PLO, med Fatah i brodden, og Hamas.
Bzipi
Bzipi (abkhasisk skrift Бзыҧ, georgisk ბზიფი, russisk Бзыбь) er den største elva i Abkhasia vest i Kaukasus. Ho renn nedover frå Store Kaukasus og ut i Svartehavet i to greiner. Ho har ei lengd på 110 km og eit nedslagsfelt på 1 510 km²
Bzybdalen går mellom fjellkjedene Bzipi, Gagra og nokre andre fjellkjeder i Store Kaukasus. Ein veg frå Svartehavet til den kjende innsjøen Ritsa går langs elva.
Elva er ei populær elv for kajakkpadling og rafting.
Korinthía
Periferieininga Korinthía (gresk Περιφερειακή ενότητα Κορινθίας, Periferiakí enótita Korinthías) ei periferieining i Hellas i periferien Peloponnes. Hovudstaden i periferieininga er Korint. Det er den tredje mest folkerike periferieininga på Peloponnes.
Korintkanalen mellom Korintbukta og Egearhavet ligg 4 km aust for Korint, gjennom Korinteidet. Áji Theódori, som ligg lengst aust i Korinthía, vert rekna som ein forstad til Aten.
Piratpartiet
Piratpartiet er eit svensk politisk parti, som vart grunnlagt den 1. januar 2006 av Rickard Falkvinge. Piratpartiet er eit særinteresse-parti som engasjerer seg i opphavsrettslege spørsmål. Dei rettar seg i hovudsak mot fildelarar med same retorikk som patentkritikarar og grupperingar som arbeider for fri informasjonsspreiing over verdsveven. Partiet har ikkje nokon offisiell politikk på andre område, og «särskilt inte fördelningspolitiska frågor».
Korinthía
Geografi
I nord og vest finn ein store jordbruksområde der det vert dyrka oliven, tomater, grønsaker, medan mindre fjell dominerer i vest og i sør. Det høgaste fjellet er Kyllíni i vest og den største innsjøen er Stymfalíasjøen i sørvest.
Piratpartiet
Den 15. februar sende Piratpartiet ut ei pressemelding om at dei hadde samla dei 1 500 underskrifter som trengst for registrere eit parti i arkivet til valstyresmaktene i Sverige. I same pressemelding står det òg at partiet kjem til å stille til Riksdagsvalet i Sverige 2006, og at underskriftene var godkjende av styresmaktene.
Korinthía
Geografi
Korinthía har varme somrar og milde vintrar, men kan få ein del snø i fjella om vinteren. .
Piratpartiet
Pirate Bay-rassiaen
Då fildelingsnettstaden Pirate Bay i Stockholm fekk tenarane sine inndregne av svensk politi vart det demonstrasjonar i Stockholm og Göteborg; mellom arrangørane var Piratpartiet og fleire liberale ungdomsparti.
Korinthía
Administrativ inndeling
Tidlegare var Korinthía eit prefektur. Frå 2011 er periferieininga delt inn i seks kommunar.
Historie
Frå 1833 til 1899 var Korinthía slått saman med Argolída i prefekturet Argolidokorinthia og inkluderte øyane Ýdra, Spétses og Kýthira. Argolída vart igjen ein del av Korinthía i 1909. Førti år seinare, i 1949, vart prefektura skild frå kvarandre igjen.
Piratpartiet
Pirate Bay-rassiaen
Partiet har hevda i fråsegner at Pirate Bay-rassiaen gav dei mange nye medlemer på berre nokre få dagar. Samstundes skal medlemslistene til partiet ha kome på avvegar etter rassiaen, då tenarparken til Piratpartiet og Piratbyrån vart konfiskert saman med Pirate Bay-tenarane.
Korinthía
Økonomi
Hovudnæringane er turisme og jordbruk. Fram til 1950-åra dominerte jordbruket økonomien, men turisindustrien har stadig tatt meir og meir over.
Kerseblept Nunatak
Kerseblept Nunatak (Nunatak Kerseblept) er ein klipperik ås med ei høgd på 90 moh, som stikk opp av Yakorudabreen på Greenwich Island i Sør-Shetlandsøyane i Antarktis. Åsen er kalla opp etter den thrakiske konge Kersobleptes, 359-341 fvt.
Åsen ligg på nordaustkysten av McFarlane Strait, 3,9 km sør for Hrabar Nunatak og 3,4 km vest for Lloyd Hill.
Israel si sperring på Vestbreidda
Israel si sperring på vestbreidda er ei nemning på den sperringa Israel har sett opp på Vestbreidda av Jordanelva. For å kontrollere palestinsk trafikk over grensa til Israel, har Israel bygd opp ei sperring frå 2001. Av motstandarar vert sperringa skildra som ein mur, medan tilhengarar av muren, inkludert israelske styresmakter, skildrar sperringa som eit gjerde sett opp som tryggingstiltak mot terrorisme. Sperringa er einskilde stader åtte meter høg og laga av betong (jf. foto til høgre).
Pointe de Barasson
Pointe de Barasson er eit fjell i Wallis Alpane på grensa mellom Sveits og Italia.
Samliv
Samliv viser til at to eller fleire personar lever saman, til forskjell frå å leva som einsleg. Som regel tenker ein på par som lever i fellesskap basert på kjærleik og ekteskap eller sambuarskap når ein snakkar om samliv.
For å få til eit samliv må partane ha nokolunde like forventingar til kva kvar av dei skal bidra med og få ut av samlivet, og kva reglar som gjeld med omsyn til arbeidsfordeling, økonomi, kommunikasjon, tid saman og liknande. Ofte baserer ein samliv på rollemodellar ein har opplevd tidlegare, til dømes foreldre. Fleire organisasjonar held også kurs i det å leva saman.
Ajon
Ajon er ei øy like utanfor kysten av Tsjukotka i Aust-Sibir-havet i Russland. Øya er 63 km lang og 38 km brei. Ho er generelt låg og flat med mange innsjøar og myrområde.
Mellom Ajon og fastlandet ligg Malij Tsjaunskij-sundet, eit grunt sund som er 2 km breitt på det smalaste. Bukta som ligg sør og aust for øya heiter Tsjaunskaja guba.
Administrativt høyrer Ajon til Tsjukotka autonome okrug.
Dinosaurar
Dinosaurus (frå gresk deinos, ‘frykteleg’, og sauros, ‘øgle’) eller kjempeøgler er namnet på ein type krypdyr som levde i mesozoikum, 225 til 65 millionar år før vår tid, og inkluderte dei største krypdyra som har eksistert (sokalla kjempeøgler).